
na građanstvo, da u toj stvari posluša savjet crkvenih krugova 
i da otkupljuje vijence darivanjem novca za plemenite svrhe u 
korist Crkve (sv. mise, misije, izgradnja župa, podizanje oltara, 
nabavka kipova za crkve i kapele, misnog ruha i sl.) ili za do- 
brotvorne svrhe profanoga karaktera kao što su: sirotišta, na- 
hodišta, bolnice. ubožišta, društva za spasavanje, za prehranu 
siročadi, studenata, slijepih i dr. 

Naše bi crkvene vlasti trebale u toj stvari dati vjernicima 
na znanje svoju misao i želju, a župski bi uredi trebali češće 
podsjećati svoje vjernike na plemenitu svrhu što smo je ovdje 
izložili. Konačno, jedan mig sa strane političkih naših vlasti — 
ne bi promašio cilja. 

A Ž. 


JAVNO MNIJENJE I — MASONI. Stvaranje t. zv. »ja v- 
nogmnijenja« bila je, a negdje je i danas, jedna od glav- 
nih zadaća slobodno-zidarskih loža. Uvijek prema ovome cilju, 
masoni su svijesno podržavali javno mnijenje u onom pravcu 
i u onim shvaćanjima koja su se pokrivala s njihovim namje- 
rama. Preko javnog su mnijenja stvarali potrebna raspoloženja 
među svijetom, da mogu poći naprijed sa svojim idejama, 
svojim ljudima, svojim planovima, koji nikada nisu imali 
drugo pred očima nego gospodstvo odabranih u najširem smislu 
riječi. . 

Nastalo istom u prvoj polovici 18. vijeka slobodno je zi- 
darstvo iz Engleske brzo prešlo u Francusku, otkud se zaslugom 
i nastojanjem prethodnika »prosvjetitelja« raširilo po ostalim 
evropskim državama. Vallery-Radot' opisuje njegovo djelovanje 
ovako: Ispočetka su masonska udruženja imala nedužan izgled: 
društvo se brinulo za priređivanje banketa i sjajnih sastanaka, 
uvijek s duhovitim začinima literata, filozofa, glumaca i dr. 
Poslije se prešlo na teme o filantropiji, kreposti, sreći, znanosti, 
i sl.; povezivalo prijatelje i sumišljenike dopisivanjem, izmišlja- 
njem prikladnih deviza kao simbola čitava masonskog rada; 
svoj udio su imale tu intrige, tajne agenture, namjerno širenje 
neistina, pomalo ogovaranje itd. 

Korespondencija između Voltaire-a, dAlemberta, Damila- 
ville-a i pruskoga kralja Friedricha pokazuje kako su enciklo- 
pediste majstorski vodili svoj posao. Iz toga se dopisivanja vidi 
u koju su svrhu zapravo osnivana masonska društva po manjim 
gradovima u pokrajini. Pod ogrtačem »znanosti«, »dobročin- 
stva«, »zabava« su ta društva imala kao članovi Velikoga 
Orijenta, unositi među sve slojeve filozofsko shvaćanje u duhu 
masonstva, razvijati misli o reformama javnog i društvenog 


1 Robert Vallery-Radot: Herrschaft der Loge, Aus- 
breitung, Macht, Zerfall, Einsiedeln 1935. str. 27. 

života opet u duhu masonske ideologije, te tako izvoditi pritisak 
na javno mnijenje. Usprotivi li im se tkogod, imaju ga na 
kakovgod bilo način onemogućiti i ušutkati, pa makar se to 
moralo činiti i čistim klevetama. 

Uviđajući da im je katolička Crkva najveći neprijatelj, jer 
se po svom pozivu i ustrojstvu načelno protivi svakom presizanju 
što ide preko vlasti i ugleda Krista Gospodina, masoni su na 
usta Voltaire-ova izbacili krilaticu »Ecrasćz linf&mel« U 
njegovim se pismima ta krilatica često nalazi, a djelovanje ma- 
sona od postanka pa do najnovijih dana pokazuje, da su se 
svuda te devize vjerno držali. Ja sam u prošlom broju »Bogo- 
slovske Smotre«* naveo riječi jednoga domaćeg masona, još 
nedavno izrečene pred našim ljudima u Zagrebu, skoro nepo- 
sredno pred nastup najnovijih događaja, koji su doveli do 
osnutka Nezavisne Države Hrvatske. A taj je kao i svi ostali 
domaći masoni, na svoje oči gledao i u svom narodu najbolje 
vidio, što je Crkva katolička bila za život i kulturu hrvatskoga 
naroda u čitavom tijeku njegova povijesna razvoja. Pa unatoč 
toga svoga boljega uvjerenja, unatoč činjenična stanja, on je 
imao snage to svoje masonsko mišljenje izreći pred domaćima 
ljudima, ne žacajući se ni najmanje, da bude na licu mjesta 
raskrinkan. 


Katoličke Crkve ima po masonskim planovima nestati, a 
na njezino mjesto ima stupiti loža sa svojom filozofijom. Suština 
je njezine nauke čisti racionalizam s primjesom spiritualizma; 
jedini službenici-svećenici imaju biti ložini »učenjaci«, jedini 
kult priroda, a jedini Bog — čovjek. Zato su lože — hramovi u 
kojima se zadržavaju izvjesne ceremonije, hierarhični stepeni, 
sve samo maska, da se profani pravodobno ne pobune i ne pro- 
gledaju. Voltaire je u svojim pismima govorio o tajnama i o 
misterijima, da tim starim nazivima prikrije no v o značenje i 
nove ciljeve braće, koja su jedina pozvana da gledaju svijetlo, 
uoče visoki ideal osvetnika Hiramovih. 


Da se »javno mnijenje« posvema zarobi potrebno je imati 
prosvijećenih članova u svim slojevima društvenim. Zato vidite 
da se članovi loža biraju između raznih društvenih zvanja i 
zanimanja. Osim toga imaju oni svoje adute za svako područje 
ljudskih traženja i teženja. Za literate i filozofe su tu pojmovi: 
racionalizam, sensualizam, materijalizam, idealizam; za lako- 
vjerne i za žene je tu jeftina roba »umjetnosti« i magije svake 
ruke; za vjerski nastrojene je tu esoterija, antropozofija, spiri- 
tizam i sl? Sve je pod okriljem i upravom tajne braće, sve im 
dobro dolazi, da se svi slojevi uvedu u neki san i maštanje o 


* BS XXIX (1941) str. 189 (»Crkva i kultura«). 
Ni dj. str. 29. 

novom duhu, modernom, naprednom shvaćanju, naučnom, du- 
bokom, prosvijećenom radu, idealnom, svetom pregnuću i t. d., 
au stvari je sve opsjena, ssvijesna propaganda dobro 
organizovane družbe, koja ide za potpunim gospodarenjem na 
svim poljima duhovnog i materijalnog života čovječanstva. 

Danas prisustvujemo procesu raspadanja ove družbe, koju 
čovječanstvo s pravom krivi za veliko mnoštvo zala i jada, u 
koje je palo i padalo isključivo njezinom zaslugom. Na posljed- 
njem mjestu nismo nikako i mi Hrvati. 

A Ž. 


VAŽNOST SCHEIL-OVA OTKRIĆA HAMURABIJEVA 
ZAKONIKA. 


Dne 21. IX. 1940. preminuo je u Parizu časni starac u 83. 
godini i ugledni biblijsko-arheološki znanstveni radnik o. 
VincentScheil, član reda sv. Dominika, rođ. 10. VI. 1858. 
Godine 1882. stupio je u red sv. Dominika. Odmah poslije svr- 
šenih bogoslovskih nauka studirao je od 1887.—1889. u Parizu 
egiptologiju i asiriologiju pod vodstvom uglednih stručnjaka 
Amiaud-a, Oppert-a, Maspćro-a i Guieyse-a, a malo zatim 
imenovan bi članom francuskog arheološkog instituta u Kairu, 
gdje ostade kroz 2 godine. Odanle bi pozvan u Stambul, da 
kritički rasporedi u tamošnjem arheološkom muzeju egipatske 
i asirske spomenike. Otomanska vlada pošalje ga g. 1894. u 
Sippar kraj Bagdada, da tamo rukovodi arheološka iskapanja. 
Godine 1895. imenovan bi profesorom za Visoke Studije u Pa- 
rizu, odakle bi se za vrijeme velikih školskih praznika na- 
vraćao u Stambul. God. 1898. povjereno bi mu od francuske 
vlade vodstvo arheol. iskapanja u Suzi u Perziji. Tom je pri- 
godom objelodanio 16 svezaka 4"formata po 100—150 str. sa 
1778 tekstova po prvi puta pročitanih. Među ovima je najznat- 
nije nalaz u Suzi g. 1901./2. stup Hamurabijeva zakonika, koji 
sadržava preko 3600 redaka i predočuje najstariji do danas 
poznati pravni zakonik imućstvenog, porodičnog i kaznenog 
prava. Kako je Hamurabi savremenik Abrahama, u ovom zako- 
niku imade mnogo odredaba, koje nam osvjetljuju događaje i 
prilike patrijarškog doba iz Mojsijeve Geneze, o čemu smo se 
mogli uvjeriti u raspravi: »Socijalni položaj žene po Hamura- 
biju« (BS XXVIII. (1940) 3, 204—229). G. 1908. imenovan 
bi o. V. Scheil članom Francuske Akademije. Godine 1903. 
bio je od pape Leona XIII. imenovan članom prvih konsultora 
Papinske Biblijske Komisije. O. V. Scheil, kao redovnik uzor 
skromnosti, bio je jedan od najzaslužnijih katoličkih stručnjaka 
na području biblijske i orijentalne arheologije, koji je svojim 
arheološkim nalazima mnogo pridonio historijskom  osvijet- 
ljenju biblijskih događaja. 

Dr. J. Oberški. 


